2005D0817 — LV — 28.11.2014 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (2005. gada 21. novembris), ar ko Latvijas Republikai atļauj lietot noteiktus aptuvenos novērtējumus PVN pašu resursu bāzes aprēķinam (izziņots ar dokumenta numuru K(2005) 4424) (Autentisks ir tikai teksts latviešu valodā) (2005/817/EK, Euratom) (OV L 305, 24.11.2005, p.38)

Grozīta ar:









▼B

KOMISIJAS LĒMUMS

(2005. gada 21. novembris),

ar ko Latvijas Republikai atļauj lietot noteiktus aptuvenos novērtējumus PVN pašu resursu bāzes aprēķinam

(izziņots ar dokumenta numuru K(2005) 4424)

(Autentisks ir tikai teksts latviešu valodā)

(2005/817/EK, Euratom)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Atomenerģijas kopienas dibināšanas līgumu, ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi ( 1 ), un jo īpaši tās 13. pantu, tā kā: (1) Saskaņā ar 28. panta 3. punktu Sestajā Padomes 1977. gada 17. maija Direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem – Kopēja pievienotās vērtības nodokļu sistēma: vienota aprēķinu bāze ( 2 ), turpmāk tekstā “Sestā direktīva”, dalībvalstis var turpināt atbrīvot vai aplikt ar nodokli noteiktus darījumus; šie darījumi ir jāņem vērā PVN resursu bāzes noteikšanai. (2) Akta par Latvijas Republikas pievienošanos Eiropas Kopienām VIII pielikuma 7. iedaļas (Nodokļu politika) 1. daļa ( 3 ) atļauj Latvijas Republikai piemērot Sestās direktīvas 28. panta 3. punkta noteikumus, lai atbrīvotu no PVN noteiktus darījumus, kuri uzskaitīti Sestās direktīvas F pielikumā. (3) Latvijas Republika nevar veikt precīzu PVN pašu resursu bāzes aprēķinu noteiktām darījumu kategorijām, kas ir uzskatītas Sestās direktīvas F pielikuma 2. un 17. punktā; šāds aprēķins varētu radīt nesamērīgu administratīvu apgrūtinājumu, kas nebūtu attaisnojams saistībā ar attiecīgo darījumu ietekmi uz Latvijas Republikas kopējo PVN resursu bāzi; Latvijas Republika var veikt aprēķinu, izmantojot aptuvenus novērtējumus šīm darījumu kategorijām, kas ir uzskatītas Sestās direktīvas F pielikumā; Latvijas Republikai tāpēc ir jāatļauj aprēķināt PVN bāzi, lietojot aptuvenus novērtējumus saskaņā ar Regulas (EEK, Euratom) Nr. 1553/89 6. panta 3. punkta otro ievilkumu. (4) Padomdevēja komiteja par pašu resursiem ir apstiprinājusi ziņojumu, kurā apkopoti tās locekļu viedokļi par šo lēmumu, tā kā: IR PIEŅĒMUSI ŠO LĒMUMU.







1. pants

Lai aprēķinātu PVN pašu resursu bāzi no 2004. gada 1. maija, Latvijas Republikai saskaņā ar Regulas (EEK, Euratom) Nr. 1553/89 6. panta 3. punkta otro ievilkumu ir atļauts lietot aptuvenus novērtējumus attiecībā uz šādām darījumu kategorijām, kas minētas Sestās direktīvas F pielikumā:

1) Autoru, mākslinieku un izpildītāju sniegtie pakalpojumi (F pielikuma 2. punkts);

2) Pasažieru pārvadājumi (F pielikuma 17. punkts).

▼M1

1.a pants

Atkāpjoties no šā lēmuma 1. panta 1. punkta, lai aprēķinātu PVN pašu resursu bāzi no 2014. gada 1. janvāra līdz 2020. gada 31. decembrim, Latvijai ir atļauts izmantot 0,04 % no starpbāzes attiecībā uz darījumiem, kas minēti Padomes Direktīvas 2006/112/EK ( 4 ) X pielikuma B daļas 2. punktā (brīvās profesijas).

1.b pants

Atkāpjoties no šā lēmuma 1. panta 2. punkta, lai aprēķinātu PVN pašu resursu bāzi no 2014. gada 1. janvāra līdz 2020. gada 31. decembrim, Latvijai ir atļauts izmantot 0,30 % no starpbāzes attiecībā uz darījumiem, kas minēti Direktīvas 2006/112/EK X pielikuma B daļas 10. punktā (pasažieru transports).

▼B

2. pants

Šis lēmums ir adresēts Latvijas Republikai.